stanford-oval/wikipedia huggingface dataset:
ซัมซุง กาแลคซีเอส 3 มินิ

| --- | --- |

ซัมซุง กาแลคซีเอส 3 มินิ จีที-ไอ8190
ผู้พัฒนา: ซัมซุงอิเล็กทรอนิกส์
ผู้ผลิต: ซัมซุงอิเล็กทรอนิกส์
ซีรีส์: กาแลคซี
เครือข่ายที่รองรับ: 2 จี: จีเอสเอ็ม 850 / 900 / 1800 / 1900 3 จี: เอชเอสดีพีเอ 900 / 1900 / 2100
เปิดตัวครั้งแรก: เดือนพฤศจิกายน พ.ศ. 2555
ขายในประเทศ: ทั่วโลก
รุ่นที่เกี่ยวข้อง: ซัมซุง กาแลคซีเอส 3
ขนาด: 121.6 x 63 x 9.9 มิลลิเมตร
น้ำหนัก: 111.5 กรัม (3.92 ออนซ์)
ระบบปฏิบัติการ: แอนดรอยด์ 4.1.2 (เจลลีบีน) พร้อมทัชวิซ
ระบบบนชิป: เอสที-อีริกส์สัน ยู8420
ซีพียู: ดูอัล-คอร์ 1 จิกะเฮิรตซ์ เออาร์เอ็ม คอร์เท็กซ์ เอ-9
จีพียู: เออาร์เอ็ม มาลี-400เอ็มพี (ซิงเกิล-คอร์)
หน่วยความจำระบบ: 1 จิกะไบต์
หน่วยความจำ: 8 จิกะไบต์, 16 จิกะไบต์
หน่วยความจำภายนอก: ไมโครเอสดี สูงสุด 32 จิกะไบต์
แบตเตอรี่: 1500 มิลลิแอมแปร์ต่อชั่วโมง
จอแสดงผล: ซูเปอร์อโมเลด เพนไทล์, จอ 4 นิ้ว, 800x480 พิกเซล (~233 พิกเซลต่อนิ้ว)
กล้องหลัง: 5 ล้านพิกเซล บันทึกวิดีโอความละเอียด 720p
กล้องหน้า: วีจีเอ (VGA)
การเชื่อมต่อ: เอชเอสพีเอ, บลูทูธ 4.0, วายฟาย, วายฟาย ฮอตสปอต, ดีแอลเอ็นเอ, ไคส์แอร์, ยูเอสบี 2.0
ซัมซุง กาแลคซี เอส 3 มินิ (อังกฤษ: Samsung Galaxy S III Mini) เป็นสมาร์ตโฟน ที่ใช้ระบบปฏิบัติการแอนดรอยด์ ถูกเปิดตัวเมื่อเดือนตุลาคม พ.ศ. 2555 และวางขายในเดือนพฤศจิกายน พ.ศ. 2555 โดยเอส 3 มินิ มีจอ 4 นิ้ว จอซูเปอร์อโมเลด ใช้หน่วยประมวลผล ดูอัล-คอร์, แรม 1 จิกะเฮิรตซ์, กล้องหลัก 5 ล้านพิกเซล และมีกล้องหน้าสำหรับใช้วิดีโอคอลล์ หรือถ่ายภาพตนเองโดยมาพร้อมแอนดรอยด์ 4.1.1 เจลลีบีน และสามารถอัปเดตเป็น แอนดรอยด์ 4.1.2 ได้
ซัมซุง กาแลคซี โน้ต เอดจ์

| --- | --- |
ซัมซุง กาแลคซี โน้ต เอดจ์
ผู้พัฒนา: ซัมซุง อิเล็กทรอนิกส์
ผู้ผลิต: ซัมซุง อิเล็กทรอนิกส์
สโลแกน: The Edge Of Brilliance
ซีรีส์: ซัมซุง กาแลคซี โน้ต
เครือข่ายที่รองรับ: จีเอสเอ็ม/จีพีอาร์เอส/เอดจ์ – 850, 900, 1800, 1900 เมกาเฮิรตซ์  เอชเอสพีเอพลัส (3 จี) – 850, 900, 1900, 2100 เมกาเฮิรตซ์  4 จี แอลทีอี – 700, 800, 1700, 1800, 1900, 2600 เมกาเฮิรตซ์ (ขึ้นอยู่กับประเทศ)
เปิดตัวครั้งแรก: 14 พฤศจิกายน ค.ศ. 2014
รุ่นก่อนหน้า: ซัมซุง กาแลคซี ราวด์
รุ่นถัดไป: ซัมซุง กาแลคซี โน้ต 5
รุ่นที่เกี่ยวข้อง: ซัมซุง กาแลคซี โน้ต 4
รูปแบบ: สมาร์ทโฟนจอสัมผัส
ขนาด: สูง 151.3 mm (5.96 in)   กว้าง 82.4 mm (3.24 in)   หนา 8.3 mm (0.33 in)
น้ำหนัก: 174 g (6.1 oz)
ระบบปฏิบัติการ: แอนดรอยด์ 4.4 "คิทแคท"
ซีพียู: เอ็กซีนอส 5 อ็อกตะ (จิกะเอิรตซ์ ควอด-คอร์ 2.7 Krait 450
จีพียู: แอดรีโน-420
หน่วยความจำระบบ: 32 จิกะไบต์
หน่วยความจำ: 3 จิกะไบต์
หน่วยความจำภายนอก: มากสุดถึง 64 จิกะไบต์ ไมโครเอสดีเอกซ์ซี
แบตเตอรี่: 3000 มิลลิแอมแปร์
จอแสดงผล: 5.6 in (140 mm) ฟูลเอชดี ซูเปอร์อาโมเลด 524 พิกเซลต่อนิ้ว (1600*2560 พิกเซล)
กล้องหลัง: 16 ล้านพิกเซล
กล้องหน้า: 3.7 ล้านพิกเซล
การเชื่อมต่อ:  รายการ วายฟาย (802.11 a/b/g/n/ac)  จีพีเอส/โกลนาสส์  บลูทูธ 4.0  อินฟราเรด แอลอีดี  เอ็มเอชแอล 2.0  
อ้างอิง: 
ซัมซุง กาแลคซี โน้ต เอดจ์ (อังกฤษ: Samsung Galaxy Note Edge) คือสมาร์ตโฟนระบบจอสัมผัสและแท็บเล็ตคอมพิวเตอร์ ที่พัฒนาโดยซัมซุง อิเล็กทรอนิกส์ ซึ่งเป็นรุ่นที่ต่อยอดมาจากรุ่น ซัมซุง กาแลคซี โน้ต 4 โดยเปิดตัวพร้อมกันเมื่อวันที่ 3 กันยายน พ.ศ. 2557 กาแลคซี โน้ต เอดจ์มาพร้อมกับระบบปฏิบัติการแอนดรอยด์ เวอร์ชัน 4.4 "คิทแคท"(KitKat) เป็นมาตรฐาน รองรับการอัพเกรดเป็น เวอร์ชัน 5.1 "โลลีป๊อป"(Lollipop)
ซัฟฟอล์ก

ที่ตั้งของมณฑลซัฟฟอล์ก
ซัฟฟอล์ก หรือ ซัฟเฟิก (อังกฤษ: Suffolk ออกเสียง) เป็น เทศมณฑล ของ อีสต์ แองเกลีย ที่มี แหล่งกำเนิดโบราณ ในอังกฤษ มีพรมแดนติดกับ นอร์ฟอล์ก ทางทิศเหนือ เคมบริดจ์เชอร์ ทางทิศตะวันตกและ เอสเซกซ์ ทางทิศใต้ ทะเลเหนือ อยู่ทางทิศตะวันออก เมืองเทศมณฑล คือ อิปสวิช เมืองสำคัญอื่น ๆ ได้แก่ Lowestoft Bury St Edmunds Newmarket และ Felixstowe ท่าเรือขนส่ง คอนเทนเนอร์ ที่ใหญ่ที่สุดแห่งหนึ่งในยุโรป
เทศมณฑลเป็นที่ราบ แต่มีเนินเขาค่อนข้างน้อย (โดยเฉพาะทางทิศตะวันตก) และมีที่ดินทำกินเป็นส่วนใหญ่พร้อมพื้นที่ชุ่มน้ำของ The Broads ทางตอนเหนือ ชายฝั่งทะเลซัฟฟอล์กและฮีธส์ เป็น เขตธรรมชาติงดงามดีเด่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซัฟฟอล์ก
Suffolk County Council
BBC Suffolk
ซัฟฟอล์ก ที่เว็บไซต์ Curlie
| ด ค กค> ศ. 1974 – ค.ศ. 1996 ←    เทศมณฑลทางพิธีการของอังกฤษ   → ปัจจุบัน |
| --- | --- |
 กลอสเตอร์เชอร์  เกรเทอร์แมนเชสเตอร์  เกรเทอร์ลอนดอน  คอร์นวอลล์  คัมเบรีย  เคนต์  เคมบริดจ์เชอร์  ชรอปเชอร์  เชชเชอร์  ซัฟฟอล์ก  ซัมเมอร์เซต  เซอร์รีย์  เซาท์ยอร์กเชอร์  ดอร์เซต  ดาร์บิเชอร์  เดวอน  เดอรัม  ไทน์และเวียร์  นครลอนดอน  นอตทิงแฮมเชอร์  นอร์ทยอร์กเชอร์  นอร์แทมป์ตันเชอร์  นอร์ฟอล์ก  บริสตอล  บักกิงแฮมเชอร์  บาร์กเชอร์  เบดฟอร์ดเชอร์  เมอร์ซีย์ไซด์  รัตแลนด์  ลิงคอล์นเชอร์  เลสเตอร์เชอร์  แลงคาเชอร์  วอริกเชอร์  วิลต์เชอร์  วุร์สเตอร์เชอร์  เวสต์ซัสเซกซ์  เวสต์มิดแลนส์  เวสต์ยอร์กเชอร์  สแตฟฟอร์ดเชอร์  ออกซฟอร์ดเชอร์  อีสต์ซัสเซกซ์  อีสต์ไรดิงออฟยอร์กเชอร์  เอสเซกซ์  ไอล์ออฟไวต์  ฮาร์ตฟอร์ดเชอร์  เฮริฟอร์ดเชอร์  แฮมป์เชอร์
ซัมซุง กาแลคซีเอส 2

| --- | --- |

ตราสินค้า: ซัมซุง
ผู้พัฒนา: ซัมซุงอิเล็กทรอนิกส์
ผู้ผลิต: ซัมซุงอิเล็กทรอนิกส์
สโลแกน: Vivid. Fast. Slim.
ซีรีส์: กาแลคซีเอส
เปิดตัวครั้งแรก: 2 พฤษภาคม ค.ศ. 2011 (2011-05-02)
วางขาย: 40.2 ล้านเครื่อง (ณ วันที่ 14 มกราคม ค.ศ. 2013)
รุ่นก่อนหน้า: ซัมซุง กาแลคซีเอส
รุ่นถัดไป: ซัมซุง กาแลคซีเอส 3
รุ่นที่เกี่ยวข้อง: ซัมซุง กาแลคซี โน้ต ซัมซุง กาแลคซี เอซ กาแลคซี เน็กซัส
รูปแบบ: สมาร์ตโฟนจอสัมผัส
ขนาด: สูง 125.3 mm (4.93 in) กว้าง 66.1 mm (2.60 in) หนา 8.49 mm (0.334 in)
น้ำหนัก: 116 g (4.1 oz)
ระบบปฏิบัติการ: แอนดรอยด์ จิงเจอร์เบรด 2.3 ปัจจุบัน: แอนดรอยด์ เจลลีบีน 4.1.2
ระบบบนชิป: เอ็กซีนอส 4 ดูอัล 45 นาโนเมตร (รุ่น GT-I9100) ควอลคอมม์ สแนปดรากอน S3 APQ8060 (รุ่น GT-I9210)
ซีพียู: ARM Cortex-A9 ดูอัลคอร์ 1.2 จิกะเฮิรตซ์ (รุ่น GT-I9100 & GT-I9100G) ควอลคอมม์ สกอร์เปียน ดูอัลคอร์ 1.5 จิกะเฮิรตซ์ (รุ่น GT-I9210)
จีพียู: Mali-400 MP4 (รุ่น GT-I9100) ควอลคอมม์ อะดรีโน 220 (รุ่น GT-I9210)
หน่วยความจำระบบ: แรม 1 จิกะไบต์
หน่วยความจำ: 16 หรือ 32 จิกะไบต์
หน่วยความจำภายนอก: ไมโครเอสดี สูงสุด 64 จิกะไบต์
แบตเตอรี่: แบตเตอรีลิเทียม-ไอออน 1,650 มิลลิแอมแปร์ต่อชั่วโมง
การป้อนข้อมูล:  รายการ  จอสัมผัสมัลติทัช   Proximity sensor  Ambient light sensor   ไจโรสโคป 3 แกน   Magnetometer   Accelerometer   เอจีพีเอส  
จอแสดงผล: Super AMOLED Plus 4.3 in (110 mm) 480×800 พิกเซล (รุ่น GT-I9100/G, GT-I9105, SHW-M250S/K/L)  Super AMOLED Plus 4.5 in (110 mm) 480×800 พิกเซล (รุ่น GT-I9210)
กล้องหน้า: 2 ล้านพิกเซล
ระบบเสียง: SoundAlive
การเชื่อมต่อ:  รายการ  ช่องหูฟัง 3.5 มม.   Wi-Fi   Wi-Fi Direct   Bluetooth 3.0   USB 2.0   NFC   DLNA   MHL   HDMI   USB OTG Host 2.0   UMA   วิทยุ FM  
ซัมซุง กาแลคซีเอส 2 (อังกฤษ: Samsung Galaxy S II; ชื่อรหัส i9100) คือสมาร์ตโฟนระบบจอสัมผัสที่พัฒนาโดยซัมซุงอิเล็กทรอนิกส์ ซึ่งเป็นรุ่นที่ต่อมาจากรุ่นซัมซุง กาแลคซีเอส โดยเปิดตัวเมื่อวันที่ 15 กุมภาพันธ์ พ.ศ. 2554 มาพร้อมด้วยระบบปฏิบัติการแอนดรอยด์ จิงเจอร์เบรด 2.3
พระยาชัยสุนทร (โคตร)

| พระยาชัยสุนทร(โคตร) |
| --- | --- |

เจ้าเมืองกาฬสินธุ์
ดำรงตำแหน่ง พ.ศ. 2420 – พ.ศ. 2426
ก่อนหน้า: พระยาชัยสุนทร(หนู)
ถัดไป: พระยาชัยสุนทร(พั้ว)
 
ข้อมูลส่วนบุคคล
เกิด: พ.ศ. 2351 เมืองกาฬสินธุ์
เสียชีวิต: วันศุกร์ ที่ 8 สิงหาคม พ.ศ. 2426 อายุ 75 ปี เมืองกาฬสินธุ์
ศาสนา: ศาสนาพุทธ

พระยาชัยสุนทร (โคตร) หรืออีกนามเรียกว่า “เซียงโคตรหรือราชวงศ์นนท์” เป็นเจ้าเมืองกาฬสินธุ์ ลำดับที่ 9 (พ.ศ. 2420–2426) เป็นต้นตระกูล”วงศ์กาฬสินธุ์“ ซึ่งผู้ใช้นามสกุลส่วนใหญ่ตั้งรกรากและอาศัยอยู่ในจังหวัดสกลนครในปัจจุบัน
ชาติกำเนิด

เกิดเมื่อราวปี พ.ศ. 2351 ตรงกับรัชสมัยของพระบาทสมเด็จพระพุทธยอดฟ้าจุฬาโลกมหาราช รัชกาลที่ ๑ แห่งพระบรมราชจักรีวงศ์ บิดามารดาคือพระยาไชยสุนทร(หล้า) เจ้าเมืองกาฬสินธุ์ ลำดับที่ 4 กับอัญญานางคำแดง มีพี่น้องร่วมสายโลหิต เป็นชายได้แก่ ท้าวโคตร ท้าวสี ท้าวไชย ท้าวสีน ท้าวคำ ส่วนบุตรหญิงได้แก่ นางขาว นางหมอก และอุปฮาดเมืองสกลนคร(ลาว)เมื่อครั้งดำรงตำแหน่งที่ท้าวศรีมุมราชวงศ์เมืองกาฬสินธุ์ได้ขอมาเลี้ยงเป็นบุตรบุญธรรมเพื่อทำราชการที่เมืองสกลนคร
การรับราชการ

•ได้รับการแต่งตั้งเป็นที่ท้าวขัตติยะ ผู้ช่วยราชการอุปฮาดเมืองสกลนคร ปี 2381 -2393
•ได้รับการแต่งตั้งเป็นที่เพี้ยชานนท์ ทำหน้าที่เสมียนจดบันทึกหนังสือข้อราชการเมืองกาฬสินธุ์ ปี 2394-2411
•ได้รับการโปรดเกล้าฯ แต่งตั้งเป็นที่ราชวงศ์เมืองกาฬสินธุ์ ปี 2415-2420
•ได้รับการโปรดเกล้าฯ สัญญาบัตรแต่งตั้งเป็นที่ “พระยาไชยสุนทร” เจ้าเมืองกาฬสินธุ์ เมื่อวันจันทร์ขึ้น 12 ค่ำเดือน 7 ปีมะเมีย จัตวาศก จ.ศ. ๑๒๔๔ ตรงกับวันจันทร์ที่ 29 พฤษภาคม พ.ศ. 2425 โดยมีใจความดังนี้
“ให้ราชวงษ์ เปนพระยาไชยสุนทร เจ้าเมืองกาฬสินธุ์ ได้บังคับบัญชาท้าวเพี้ยกรมการแลราษฎร บันดาอยู่ในเขตรแขวงเมืองกาฬสินธุ์ทั้งสิ้น ตามที่เจ้าเมืองกาฬสินธุ์แต่ก่อนได้บังคับมานั้น แต่ที่เปนยุติธรรมแลชอบด้วยราชการ ฯลฯ ตั้งแต่ ณ วัน ๒ฯ๗ ค่ำ ปีมะเมียจัตวาศก เปนปีที่ ๑๕ ของตราดวงที่ประทับนี้ ประจำการแผ่นดินสยาม ศักราช ๑๒๔๔ เป็นวันที่ ๔๙๔๘ ในรัชกาลปัจจุบันนี้”
และได้รับพระราชทานเครื่องยศเพิ่มเติม  ดังนี้
1.  ถาดหมาก
2.  คนโฑเงินถมลงยาดำ
3.  ลูกประคำทองคำ  ๑๐๘  เม็ด  ๑  สาย
4.  พานกลีบบัวเงินพร้อมเครื่องถมในเงิน
5.  จอก  ๒  ใบ
6.  แอบยายอดทอง  ๒  ใบ
7.  ซองพลู  ๑  อัน
8.  มีดหนีบหมาก
9.  กระโถนถมลงยาสีดำ
10.  หอกซัดปลอกทองคำ  ๒  อัน
11.  ปืนชนวนทองแดงต้นด้ามงาช้าง
12.  กระบี่บั้งเงิน
13.  หมวกทรงประภาศตุ้มปี่กำมะหยี่
14.  สัปทนปัศตู
15.  เสื้อเขมขาบริ้วดี
16.  แพรสีทับทิม
17.  แพรขาวห่ม
18.  ผ้าปูมเขมร
19.  แคร่หาม  ๑  สำรับ
เหตุการณ์สำคัญ

•ปีกุน โทศก จุลศักราช ๑๒๑๓ ตรงกับปีพ.ศ. 2393 อุปฮาดเมืองสกลนคร(ลาว) รับราชการได้ 13 ปีก็ถึงแก่กรรม ท้าวเกษราชบุตรเมืองสกลนครได้กลับมารับตำแหน่งราชวงศ์เมืองกาฬสินธุ์และทำราชการที่เมืองกาฬสินธุ์ มีลูกหลานบางส่วนกลับไปเมืองกาฬสินธุ์ก็มีบ้างยังคงอาศัยเมืองสกลนครก็มีบ้าง ส่วนท้าวโคตรได้พาผู้คนมาอาศัยอยู่และหาที่ทำกินที่บริเวณตำบลบ้านไฮหย่อง(อำเภอพังโคน)แขวงเมืองสกลนคร และภายหลังพอที่จะตั้งเป็นเมืองได้จึงพาลูกหลานและบริวารลงไปกรุงเทพ เพื่อขอพระราชทานตั้งตำบลบ้านไฮหย่องเป็นเมืองภูเงิน แต่ไปถึงดงพญาไฟก็บริวารเจ็บป่วยล้มตายด้วยไข้ป่าเป็นจำนวนมาก จึงกลับมาพักรักษาตัวและบวชแก้บนที่วัดกลางเมืองกาฬสินธุ์แล้วจึงสึกออกมาทำราชการที่เมืองกาฬสินธุ์ต่อชาวเมืองจึงเรียกว่า “เซียงโคตร” ตั้งแต่นั้นเป็นต้นมา
•ปีมะเส็ง ตรีศก จ.ศ. ๑๒๔๓ ตรงกับปี พ.ศ. 2424 กำกับรักษาราชการเมืองกาฬสินธุ์ จึงมีใบบอกเร่งผูกส่วยผลเร่วและเงินลงไปทูลเกล้าฯ ถวายที่กรุงเทพฯ จึงทรงพระกรุณาโปรดเกล้าฯ ให้ดำรงตำแหน่งว่าที่ “พระยาไชยสุนทร” เจ้าเมือง ซึ่งสัญญาบัตรตราตั้งได้มาถึงเมื่อปีมะเมีย จัตวาศก จ.ศ. ๑๒๔๔ ตรงกับปีพ.ศ. 2425
•ปีมะเส็ง ตรีศก จ.ศ. ๑๒๔๓ ตรงกับปี พ.ศ. 2424 พระยาไชยสุนทร(โคตร) เจ้าเมืองกาฬสินธุ์และพระราษฎรบริหาร(ทอง) เจ้าเมืองกมลาไสย เห็นว่าเมืองทั้ง 2 มีปัญหาเรื่องเขตแดนเมืองที่ยังตกลงกันไม่สิ้นสุด พระยาไชยสุนทร(โคตร) เจ้าเมืองกาฬสินธุ์และพระราษฎรบริหาร(ทอง) จึงได้พร้อมกันตกลงทำหนังสือแบ่งเขตแดนให้ไว้แก่กันคนละฉบับไว้ว่า “เขตแดนที่ตกลงเป็นเขตแดนแขวงเมืองกมลาไสยนั้น ปักหลักเขตแดนแต่บ้านหลุบตามทางไปถึงห้วยคำมักมายไปถึงช่องทางคำขี้มด เขาภูพานข้างตะวันออก ข้างตะวันตกไปทางทุ่งแม่นางบ่อนท่าประทาย น้ำลำพะชีย์ ข้างใต้เป็นเขตแดนเมืองกาฬสินธุ์ ตามหลักซึ่งฝังไว้เป็นแล้วแก่กัน”
•ปีมะเส็ง ตรีศก จ.ศ. ๑๒๔๓ ตรงกับปี พ.ศ. 2424 พระธิเบศวงษา(ดวง) เจ้าเมืองกุดสิมนารายณ์ถึงแก่กรรม พระยาไชยสุนทร(โคตร) และกรมการเมืองกาฬสินธุ์ได้ปรึกษากัน จึงมีใบบอกขอเมืองกุดสิมนารายณ์ที่ไปขึ้นกับเมืองมุกดาหารกลับคืนมาขึ้นกับเมืองกาฬสินธุ์ตามเดิมและขอท้าวกินรีบุตรราชวงศ์คำเชี่ยงเป็นที่ ”พระธิเบศวงษา” เจ้าเมืองกุดสิมนารายณ์
•เมื่อปีมะเมีย จัตวาศก จ.ศ. ๑๒๔๔ ตรงกับปีพ.ศ. 2425 พระศรีสุวรรณ(พก) เจ้าเมืองแซงบาดาล ถึงแก่กรรม ราชวงศ์(ขี) ได้ดูแลรักษาราชการบ้านเมืองได้ 2 ปี ราชวงศ์(ขี) ก็ถึงแก่กรรม พระยาไชยสุนทร(โคตร) และกรมการเมืองกาฬสินธุ์ได้ปรึกษากัน จึงมีใบบอกขอท้าวจารย์โคตรบุตรอุปฮาด(พรหม) เป็นที่ “พระศรีสุวรรณ” เจ้าเมือง ท้าวเชียงทุมเป็นอุปฮาด รักษาราชการเมืองแซงบาดาลต่อไป
•เมื่อปีมะแม เบญจศก จ.ศ. ๑๒๔๕ ตรงกับปีพ.ศ. 2426 พระยาไชยสุนทร(โคตร) เจ้าเมืองกาฬสินธุ์ ได้ถึงแก่กรรมลง เมื่อได้รับสัญญาบัตรตราตั้งเป็นเจ้าเมืองกาฬสินธุ์กับท้องตราขอเมืองกุดสิมนารายณ์ที่ไปขึ้นกับเมืองมุกดาหารกลับคืนมาขึ้นกับเมืองกาฬสินธุ์ตามเดิม หลังกลับมาอัญเชิญสัญญาบัตรและท้องตรามาไว้ที่เมืองกาฬสินธุ์ก็ป่วยอยู่ได้ 3 เดือนก็ถึงแก่กรรม เมื่อวันศุกร์ขึ้น ๑๐ ค่ำเดือน ๗ เมื่อปีมะแม เบญจศก จ.ศ. ๑๒๔๕ ตรงกับวันศุกร์ที่ 15 มิถุนายน พ.ศ. 2426 กรมการเมืองกาฬสินธุ์จึงว่างลงหลายตำแหน่ง
ปัจฉิมวัย

•พระยาไชยสุนทร(โคตร) เจ้าเมืองกาฬสินธุ์ ลำดับที่ 9 ถึงแก่อนิจกรรมด้วยโรคชรา รับราชการเป็นเจ้าเมืองสนองพระเดชพระคุณ 6 ปี ที่โฮงเจ้าเมือง ในเมืองกาฬสินธุ์ เมื่อวันศุกร์ขึ้น ๑๐ ค่ำ เดือน ๗ เมื่อปีมะแม เบญจศก จ.ศ. ๑๒๔๕ ตรงกับวันศุกร์ที่ 15 มิถุนายน พ.ศ. 2426 สิริรวมอายุ 75 ปี กรมการเมืองจึงไว้ทุกข์มีใบบอกขอพระราชทานเพลิงศพ“เมื่อ วันพุธ ขึ้น ๕ ค่ำ เดือน ๙ มะแม เบญจศก จุลศักราช ๑๒๔๕  เวลา ๒ ทุ่มเศษ เสด็จออกขุนนาง พระศรีเสนาอ่านบอกพระวิชิตพลหารผู้ช่วย ขอพระราชทานศิลาหน้าเพลิง เผาศพพระยาไชยสุนทร เจ้าเมืองกาฬสินธุ์” หลังได้พระราชทานเพลิงศพเป็นที่เรียบร้อยแล้วทายาทได้นำอัฐิมาไว้ที่วัดพระธาตุเชิงชุม ในเมืองสกลนคร สืบมาภายหลังลูกหลานเรียกขานทานว่า “อัญญาพ่อเฒ่า” สิ้นประวัติพระยาไชยสุนทร (โคตร) เจ้าเมืองกาฬสินธุ์ ลำดับที่ 9 เพียงเท่านี้
ทายาท

พระยาไชยสุนทร(โคตร)สมรสกับ คุณหญิงพา บุตรีของพระยาไชยสุนทร(กิ่ง) เจ้าเมืองกาฬสินธุ์ ลำดับที่ 7 กับคุณหญิงสุวรรณ  และมีบุตร 10 คน ได้แก่
1) ท้าวหนูแดง สมรสกับ นางแพง ไม่มีทายาท
2) พระสุริยมาตย์(สุรินทร์) ราชบุตรเมืองกาฬสินธุ์ สมรสกับ นางจันทร์แดง มีบุตร 6 คน ได้แก่ 1)นางด่วง 2)หลวงอินทรจักร(หนูอินทร์) 3)ท้าวพรหมจักร 4)นางจูม 5)นางขาว 6)นางหมอก เป็นต้น
3) พระไชยแสง(ทองอินทร์) นายกองเมืองกาฬสินธุ์  สมรสกับ นางหนูแดง อุปพงษ์ มีบุตร 7 คน คือ 1) ท้าวหำ 2)นางสระ 3)ท้าวบุ 4)ท้าวแขก 5)นางสิงห์ 6)นางเกียน 7)นางทองหล้า เป็นต้น
4) พระศรีธงไชย(คำตา) กรมการเมืองพิเศษสกลนคร สมรสกับ นางคำตัน พรหมประกาย ณ นครพนม มีบุตร 9 คน ได้แก่ 1)นางมั่น 2)ขุนวาปีพิทักษ์(จูม) 3)ขุนนาวาพาณิชย์(จี) 4)นางเกษ 5)นางไข 6)นางแปน 7)ท้าวขันติ 8)นางสิบปะคี 9)ท้าวคำศรีหรือนายศิริ เป็นต้น
5) หลวงไชยสวัสดิ์(คำแสน) เสมียนตราเมืองกาฬสินธุ์ สมรสกับ นางคง มีบุตร 1 คน ได้แก่ 1)ท้าวหงษ์ เป็นต้น
6) ขุนไชยสาร(จารย์เฮ้า) ผู้ดูแลพาหนะเจ้าเมืองกาฬสินธุ์ สมรสกับ นางอำ มีบุตร 3 คน ได้แก่ 1)นางคำ 2)นางแก้ว 3)ท้าวสิงห์หรือทนายสิงห์ เป็นต้น
7) นางข่าง สมรสกับ ท้าวสีหาราช(คำสาร วงศ์กาฬสินธุ์)*  มีบุตร 11 คน ได้แก่ 1)ท้าวฮุย​​​​ 2)ท้าวติ่ง 3)ท้าวหด​​​​ 4)ท้าวหนูหลอด 5)นางถัน​​​​ 6)นางตัน 7)นางสอน 8)นายดอกซ้อน 9)นางเงิน 10)นายเอิบ 11)นางผิง เป็นต้น
8) นางคะ สมรสกับ ขุนสรรพกิจ(โส/เชียงโส วงศ์กาฬสินธุ์)* มีบุตร 3 คน ได้แก่ 1)ท้าวคันที 2)ท้าวฮม 3)นางพร เป็นต้น
9) นางบัวสา เป็นโสดไม่มีทายาท
10) ท้าวคำหวา สมรสกับ นางฮัง นวลมณี มีบุตร 4 คน ได้แก่ 1)นางบาน 2)นางตุ้น 3)ท้าวพรหมาหรือนายณรงค์ 4)นางปาลี เป็นต้น
*ท้าวสีหาราช(คำสาร)เป็นบุตรของพระไชยราช(ไชย)น้องชายคนที่ 3 กับนางอุด
*ขุนสรรพกิจ(โส/เชียงโสด)เป็นบุตรของพระประเทศธานี(ลาว) อุปฮาดเมืองสกลนคร ซึ่งเป็นพี่ชายคนที่ 2 ของพระยาไชยสุนทร(หล้า) เจ้าเมืองกาฬสินธุ์ ลำดับที่ 4
สายสกุล

วงศ์กาฬสินธุ์ ต้นสกุลคือพระธานี(หมาป้อง)อุปฮาดเมืองสกลนครซึ่งเป็นบุตรของพระยาไชยสุนทร (โสมพะมิตร) เจ้าเมืองกาฬสินธุ์ ลำดับที่ 1 มีบุตรด้วยกัน 4 คนเท่าที่ปรากฏคือ
1)พระยาไชยสุนทร(เจียม) เจ้าเมืองกาฬสินธุ์ ลำดับที่ 3 สมรสกับ อัญญานางทองคำ
2)พระประเทศธานี(ลาว) อุปฮาดเมืองสกลนคร สมรสกับ อัญญานางแก้ว
3)พระยาไชยสุนทร(จารย์ละ) เจ้าเมืองกาฬสินธุ์ ลำดับที่ 6 สมรสกับ อัญญานางจันทร์
4)พระยาไชยสุนทร(หล้า) เจ้าเมืองกาฬสินธุ์ ลำดับที่ 4 เป็นต้น และ พระยาไชยสุนทร(หล้า) เจ้าเมืองกาฬสินธุ์ ลำดับที่ 4 สมรสกับ อัญานางคำแดง มีบุตรด้วยกัน 10 คน ได้แก่
1)นางขาว สมรสกับ พระอินทิสาร(ด่าง) ราชบุตรเมืองกาฬสินธุ์และสกลนคร บุตรคนที่ 3 ของพระยาไชยสุนทร(เจียม)  เจ้าเมืองกาฬสินธุ์ ลำดับที่  3
2)พระยาไชยสุนทร(โคตร) สมรสกับ คุณหญิงพา ณ กาฬสินธุ์ บุตรีคนที่ 2 ของพระยาไชยสุนทร(กิ่ง) เจ้าเมืองกาฬสินธุ์ ลำดับที่ 7
3)พระศรีวรวงศ์(สี) สมรสกับ นางเจียงคำ บุตรีคนที่ 2 ของพระอุปสิทธิ์(สีน) กรมการเมืองสกลนคร
4)พระไชยราช(ชัย) สมรสกับ นางอุด บุตรีคนที่ 7 ของพระยาไชยสุนทร(จารย์ละ) เจ้าเมืองกาฬสินธุ์ ลำดับที่ 6
5)พระอุปสิทธิ์(สีน) สมรสกับ นางคำผิว บุตรีของพระยาประจันตประเทศธานี(ปิด) เจ้าเมืองสกลนคร
6)พระโพธิสาร(คำ) สมรสกับใครสืบไม่ได้
7)นางหมอก สมรสกับ ขุนไชยวงศ์ กำนันตำบลบ้านวังยาง แขวงเมืองสกลนคร เป็นต้น
ท่านเหล่านี้คือผู้ใช้นามสกุล”วงศ์กาฬสินธุ์”รุ่นแรกโดยส่วนใหญ่อาศัยอยู่ในตัวอำเภอเมืองของจังหวัดสกลนคร
แต่เนื่องด้วยพระบาทสมเด็จพระมงกุฎเกล้าเจ้าอยู่หัว (รัชกาลที่ 6) ให้มีพระราชบัญญัตินามสกุลเป็นครั้งแรกของประเทศไทย จึงโปรดเกล้าฯ พระราชทานนามสกุล “ณ กาฬสินธุ์” ให้แก่พระยาไชยสุนทร (เก)  เจ้าเมืองกาฬสินธุ์ ลำดับที่ 11 ที่จังหวัดกาฬสินธุ์ เมื่อวันที่ 12 เมษายน พ.ศ. 2457 เป็นลำดับที่ 1190 และทางทายาทผู้มีบรรดาศักดิ์ที่สืบเชื้อสายเจ้าเมืองกาฬสินธุ์แต่เดิมที่อาศัยอยู่ในเขตจังหวัดสกลนคร จะต้องพากันไปขอใช้นามสกุล“ ณ กาฬสินธุ์” กับพระยาไชยสุนทร(เก) ผู้ว่าราชการจังหวัดกาฬสินธุ์ ที่จังหวัดกาฬสินธุ์ แต่เนื่องด้วยญาติพี่น้องผู้สืบเชื้อสายเจ้าเมืองกาฬสินธุ์มีจำนวนมากที่ได้ตั้งรกรากสร้างบ้านแปงเมืองสกลนครมาช้านานอีกทั้งการเดินทางสัญจรในสมัยนั้นเป็นไปด้วยความยากลำบาก ประกอบด้วยพระราชบัญญัติการตั้งนามสกุลห้ามใช้คำว่า “ณ” นำหน้านามสกุล พระศรีธงไชย(คำตา) และญาติพี่น้องหลายคนที่สืบเชื้อสายเจ้าเมืองกาฬสินธุ์มาแต่ก่อนจึงพากันจดทะเบียนก่อตั้งและใช้นามสกุล “วงศ์กาฬสินธุ์” ที่จังหวัดสกลนคร นับแต่นั้นเป็นต้นมา
สายตระกูล

| ก่อนหน้า |  | พระยาชัยสุนทร (โคตร) |  | ถัดไป |
| --- | --- | --- | --- | --- |
| พระยาชัยสุนทร (หนู) |  |   เจ้าเมืองกาฬสินธุ์, ผู้ว่าราชการจังหวัดกาฬสินธุ์   (พ.ศ. 2420 - 2426) |  | พระยาชัยสุนทร (พั้ว) |
ซัมซุง กาแลคซี โน้ต

| --- | --- |

Samsung Galaxy Note (International) (Model: GT-N7000)
วางขาย: 10 million (as of 15 August 2012)
รูปแบบ: Capacitive touchscreen smartphone
ระบบบนชิป: Samsung Exynos 4210 (GT-N7000) Qualcomm Snapdragon 8255T (GT-N7003)
จีพียู: ARM Mali-400 MP (GT-N7000)  Qualcomm Adreno 205 (GT-N7003)
การป้อนข้อมูล: Multi-touch touch screen, headset controls, proximity and ambient light sensors, 3-axis gyroscope, magnetometer, accelerometer, barometer, aGPS, GLONASS and stereo FM-radio, S Pen (Stylus)/Pen UX
จอแสดงผล: 13.46 cm (5.29 in) HD Super AMOLED with RGBG-Matrix (PenTile) 800x1280 px WXGA (285 ppi)
กล้องหน้า: 2 Mpx for video chatting, video recording (VGA), and stills
ซัมซุง กาแลคซี โน้ต (อังกฤษ: Samsung Galaxy Note) คือสมาร์ตโฟนระบบจอสัมผัส และแท็บเล็ตคอมพิวเตอร์ ที่พัฒนาโดย ซัมซุง อิเล็คทรอนิคส์  โดยเปิดตัวในเดือนตุลาคม พ.ศ. 2554 มาพร้อมด้วยระบบปฏิบัติการแอนดรอยด์
แหล่งข้อมูลอื่น

เว็บไซต์ทางการ
| ด ค กซัมซุงสมาร์ตโฟน |
| --- | --- | --- |
| กาแลคซี เอส | กาแลคซีเอส • กาแลคซีเอส 2 • กาแลคซีเอส 3 • กาแลคซีเอส 4 • กาแลคซีเอส 5 • กาแลคซีเอส 6 • กาแลคซีเอส 7 • กาแลคซีเอส 8 • กาแลคซีเอส 9 • กาแลคซีเอส 10 • กาแลคซีเอส 20 • กาแลคซีเอส 21 • กาแลคซีเอส 22 • กาแลคซีเอส 23 • กาแลคซีเอส 24 |  |
| กาแลคซี โน้ต | กาแลคซี โน้ต • กาแลคซี โน้ต 2 • กาแลคซี โน้ต 3 • กาแลคซี โน้ต 4 • กาแลคซี โน้ต เอดจ์ • ซัมซุง กาแลคซี โน้ต 5 • ซัมซุง กาแลคซี โน้ต 7 • กาแลคซี โน้ต 8 • กาแลคซี โน้ต 9 • กาแลคซี โน้ต 10 • กาแลคซี โน้ต 20 |  |
| กาแลคซี โน้ต (แท็บเล็ต) | กาแลคซี โน้ต 8.0 • กาแลคซี โน้ต 10.1 |  |
| กาแลคซี แท็บ | กาแลคซี แท็บ • กาแลคซี แท็บ 2 • กาแลคซี แท็บ 3 • กาแลคซี แท็บ 10.1 |  |
| กาแลคซี เอ | กาแลคซี ซีรี่ยส์ เอ • กาแลคซีเอ 5 • กาแลคซีเอ 7 • กาแลคซี เอ 5(2016)• กาแลคซี เอ 7(2016) • Galaxy A50 • Galaxy A5 (2016) • Galaxy A5 (2017) • Galaxy A8 (2018) • Galaxy A6 (2018) • Galaxy A6+ (2018) • Galaxy A7 (2015) • Galaxy A7 (2016) • Galaxy A8+ (2018) • Galaxy A7 (2017) • Galaxy A7 (2018) • Propel • Galaxy A8 (2015) • Galaxy A8 (2016) •  Impression • Galaxy A9 (2016) • Galaxy A9 Pro (2016) • Galaxy A9 (2018)/A9s |  |
| กาแลคซี เจ | ซัมซุง กาแลคซี เจ 2 • ซัมซุง กาแลคซี เจ 5 • ซัมซุง กาแลคซี เจ 5 เวอร์ชั่น 2 • ซัมซุง กาแลคซีเจ 7 • ซัมซุง กาแลคซี เจ 7 เวอร์ชั่น 2 |  |
| กูเกิล เน็กซัส | เน็กซัสเอส • กาแลคซี เน็กซัส |  |
จูราสสิค เวิลด์

| จูราสสิค เวิลด์ |
| --- | --- |
ใบปิดภาพยนตร์
กำกับ: โคลิน เทรวอร์โรว์
บทภาพยนตร์:   ริค แจฟฟา  อแมนดา ซิลเวอร์  ดีเรค คอนนอลลี  โคลิน เทรวอร์โรว์ 
เนื้อเรื่อง:   ริค แจฟฟา  อแมนดา ซิลเวอร์ 
สร้างจาก: ตัวละคร โดย ไมเคิล ไครช์ตัน
อำนวยการสร้าง:   แฟรงค์ มาร์แชล  แพทริค โครวลีย์ 
นักแสดงนำ:   คริส แพร็ตต์  ไบรซ์ ดัลลาส โฮเวิร์ด  วินเซนต์ ดิโอโนฟริโอ  ไท ซิมป์สกินส์  นิก รอบินสัน  โอมาร์ ไซ  บี ดี วอง  อีร์ฟาน ข่าน 
กำกับภาพ: จอห์น ชวาต์ซแมน
ตัดต่อ: เควิน สติตต์
ดนตรีประกอบ: ไมเคิล จิอัคคิโน
บริษัทผู้สร้าง:   แอมบลินเอ็นเตอร์เทนเมนต์  เลเจนดารี่ พิคเจอร์ส  
ผู้จัดจำหน่าย: ยูนิเวอร์แซล พิคเจอร์ส
วันฉาย: 10 มิถุนายน 2015 (เบลเยียม, ปฐมทัศน์) 11 มิถุนายน 2015 (ไทย) 12 มิถุนายน 2015 (สหรัฐอเมริกา)
ความยาว: 124 นาที
ประเทศ: สหรัฐอเมริกา
ภาษา: อังกฤษ
ทุนสร้าง:   150 ล้านดอลลาร์สหรัฐ   
ทำเงิน: 1,672 ล้านดอลลาร์สหรัฐ
ก่อนหน้านี้: จูราสสิค พาร์ค 3
ต่อจากนี้: จูราสสิค เวิลด์ อาณาจักรล่มสลาย
ข้อมูลจาก IMDb
ข้อมูลจากสยามโซน
จูราสสิค เวิลด์ (อังกฤษ: Jurassic World)  เป็นภาพยนตร์แนววิทยาศาสตร์ผจญภัย ที่ออกฉายในปี ค.ศ. 2015 กำกับโดยโคลิน เทรวอร์โรว์ เป็นภาพยนตร์ลำดับที่สี่ในชุด จูราสสิค พาร์ค บทภาพยนตร์เป็นผลงานการเขียนร่วมกันโดยริค แจฟฟา, อแมนดา ซิลเวอร์, ดีเรค คอนนอลลี และเทรวอร์โรว์ นำแสดงโดยคริส แพร็ตต์, ไบรซ์ ดัลลาส โฮเวิร์ด, วินเซนต์ ดิโอโนฟริโอ, ไท ซิมป์สกินส์, นิก รอบินสัน, โอมาร์ ไซ, บี ดี วอง และอีร์ฟาน ข่าน โดยวองเป็นนักแสดงเพียงคนเดียวที่เคยร่วมแสดงในภาพยนตร์ชุดจูราสสิค พาร์คมาก่อน ในภาพยนตร์เรื่องนี้ สวนสนุกไดโนเสาร์เปิดทำการเต็มรูปแบบบนเกาะอิสลานูบลาร์ (ที่เดียวกับในจูราสสิค พาร์ค ภาคแรก) แต่ก็เกิดเรื่องโกลาหลเมื่อไดโนเสาร์ตัดต่อพันธุกรรมอินดอมินัส เร็กซ์หลุดออกมาและออกอาละวาดไปทั่วสวน
รายชื่อนักแสดง

คริส แพร็ตต์ รับบทเป็น โอเวน เกรดี ผู้เชี่ยวชาญและคนฝึกแรปเตอร์
ไบรซ์ ดัลลาส โฮเวิร์ด รับบทเป็น แคลร์ เดียริง ผู้จัดการจูราสสิค เวิลด์และเป็นน้าของแซคกับเกรย์
วินเซนต์ ดิโอโนฟริโอ รับบทเป็น วิค ฮอสกินส์ หัวหน้าผู้ดูแลความปลอดภัยจากอินเจน
ไท ซิมป์สกินส์ รับบทเป็น เกรย์ มิทเชลล์ หลานคนเล็กของแคลร์
นิก รอบินสัน รับบทเป็น แซค มิทเชลล์ หลานคนโตของแคลร์
โอมาร์ ซี รับบทเป็น แบร์รี คนฝึกแรปเตอร์คู่หูโอเวน
บี ดี วอง รับบทเป็น ดร. เฮนรี วู หัวหน้านักวิทยาศาตร์ที่สร้างไดโนเสาร์สำหรับจูราสสิค เวิลด์ เขาเป็นตัวละครเดียวจากภาคแรกที่กลับมามีบทบาท
อีร์ฟาน ข่าน รับบทเป็น ไซมอน มัซรานี ซีอีโอของมัซรานี คอร์เปอเรชั่นและเป็นเจ้าของจูราสสิค เวิลด์
เจค จอห์นสัน รับบทเป็น โลเวอรี ครูเธอส์ เจ้าหน้าที่ในศูนย์ควบคุมของจูราสสิค เวิลด์
ไบรอัน ที รับบทเป็น คาตาชิ ฮามาดะ หัวหน้าเอซียู(ฝ่ายควบคุมสินค้า) ซึ่งเป็นกลุ่มผู้รักษาความปลอดภัยของอิสลา นูบลาร์
จูดี เกรียร์ รับบทเป็น คาเรน มิทเชลล์ แม่ของแซคและเกรย์
แอนดี บัคลีย์ รับบทเป็น สก็อตต์ มิทเชลล์ พ่อของแซคและเกรย์
เคที แมคเกรธ รับบทเป็น ซารา ยัง ผู้ช่วยส่วนตัวของแคลร์
ลอเรน แลพคัส รับบทเป็น วิเวียน คริล เจ้าหน้าที่ในศูนย์ควบคุมของจูราสสิค เวิลด์
โคลิน เทรวอร์โรว์ พากษ์เสียง มิสเตอร์ดีเอ็นเอ ซึ่งเป็นตัวการ์ตูนแอนิเมชันที่อธิบายเกี่ยวกับการสร้างไดโนเสาร์ในวิดีโอแนะนำสวน ในภาคแรกตัวละครนี้ถูกพากษ์โดย เกรก เบอร์สัน
เพลงประกอบภาพยนตร์

บทความหลัก: จูราสสิค เวิลด์ (เพลงประกอบภาพยนตร์)
การตอบรับ

จูราสสิค เวิลด์ ทำรายได้ทั่วโลกไปแล้วกว่า 1,600 ล้านดอลลาร์สหรัฐ เป็นภาพยนตร์ที่ทำรายได้สูงสุดในชุด จูราสสิค พาร์ค และเป็นภาพยนตร์ที่ทำรายได้สูงสุดของยูนิเวอร์แซล พิคเจอร์ส จูราสสิค เวิลด์ เป็นภาพยนตร์ที่ทำรายได้เปิดตัวสูงที่สุดในบ็อกซ์ออฟฟิศทั่วโลกเป็นอันดับที่ 4 ปัจจุบันอยู่ในอันดับที่ 2 ของภาพยนตร์ที่ทำเงินสูงสุดของปี ค.ศ. 2015 และอยู่ในอันดับที่ 6 ของภาพยนตร์ที่ทำเงินสูงสุด
การตอบรับ > การตอบรับในประเทศไทย

จูราสสิค เวิลด์ เปิดตัวสัปดาห์แรกในประเทศไทย (11-17 มิถุนายน 2558) ด้วยรายได้ 164 ล้านบาท และสามารถทำเงินตลอดการฉายได้ 301 ล้านบาท ถือเป็นภาพยนตร์ที่ทำเงินสูงสุดเป็นอันดับที่ 3 ในประเทศไทยปี 2558 รองจาก เร็ว..แรงทะลุนรก 7 (423 ล้านบาท) และ อเวนเจอร์ส มหาศึกอัลตรอนถล่มโลก (369 ล้านบาท) ซึ่งถือว่ากระแส จูราสสิค เวิลด์ ในไทยไม่แรงเมื่อเทียบกับประเทศอื่นที่เข้าฉาย
การตอบรับ > รางวัล

จูราสสิค เวิลด์ ได้รับรางวัลชนะเลิศ:
รางวัลภาพยนตร์ฮอลลีวูด (Hollywood Film Awards) ประจำปี ค.ศ. 2015 สาขาวิชวลเอฟเฟกต์ (ทิม อเล็กซานเดอร์)
รางวัล World Soundtrack Academy ประจำปี ค.ศ. 2015 สาขาผู้แต่งเพลงประกอบภาพยนตร์แห่งปี (ไมเคิล จิอัคคิโน)
เอ็มทีวีมูวีอะวอดส์ ประจำปี ค.ศ. 2016 สาขา Best Action Performance (คริส แพร็ตต์)
รางวัลแซทเทิร์น ประจำปี ค.ศ. 2016 สาขา Best Performance by a Younger Actor (ไท ซิมป์กินส์)
ทัศนคติของนักบรรพชีวินต่อจูราสสิค เวิลด์

“เทอโรซอร์ไม่ได้ยกคนขึ้นฟ้าอย่างนั้น แรพเตอร์และกัลลิไมมัสควรจะมีขนด้วย พวกผู้สร้างหนังเมินเฉยต่องานวิจัยและการค้นพบใหม่ ๆ ในวงการไดโนเสาร์ในยี่สิบกว่าปีที่ผ่านมานี้”
“พวกเขาอยากให้จำลองไดโนเสาร์ออกมาให้ถูกต้องที่สุด แต่ถ้าทำอย่างนั้นหนังจะไม่สนุก ไดโนเสาร์จะไม่ไล่ล่าคนเพื่อกินคนเหมือนที่สัตว์ป่าในธรรมชาติเองก็ไม่ทำ”
“จูราสสิคปาร์คดั้งเดิมนำข้อมูลการค้นพบใหม่ ๆ ของคนยุคก่อนหน้ามานำเสนอ น่าเศร้าที่จูราสสิคเวิลด์ไม่ได้อัปเดตข้อมูลการวิจัยในช่วงยี่สิบปีล่าสุดและในบางจุดมีความล้าหลังของข้อมูลความถูกต้องมากกว่าจูราสสิคพาร์คเมื่อยี่สิบกว่าปีก่อนเสียด้วยซ้ำ” จาก Thomas R. Holtz, Jr., vertebrate paleontologist, University of Maryland
“มันไม่ใช่สารคดี แต่ผู้คนปฏิบัติต่อมันเหมือนหนังเชิงประวัติศาสตร์เช่น คานที ลินคอน หรือเบรฟฮาร์ท ไม่มีใครคิดว่าไดโนเสาร์ใน the land of the lost หรือหนังที่คล้าย ๆ กันนั้นถูกต้อง แต่พวกเขาคิดว่าไดโนเสาร์ในจูราสสิคพาร์คนั้นน่าจะใกล้เคียงกับความจริงที่สุด นี่ไม่ใช่ความผิดของผู้ชม แต่เป็นเพราะผู้ผลิตหนังเรื่องนี้ทำให้มันเป็นแบบนี้”
“นี่ไม่ใช่สารคดี อย่าตัดสินมันแบบนั้น เทียบกับ จอว์ส (Jaws) ไม่มีฉลามที่ไหนกัดเรือเพื่อเข้าไปงับคนหรอก” จาก Jack Horner